Semižizeň

Semižizeň (iné mená: Siemižizeň, Zemežízn, Semižizň; , ; 9. storočie) bol veľkomoravský veľmož.

Pochádzal z urodzenej a bohatej vrstvy obyvateľstva. Bol jediným moravským veľmožom, ktorý je známy menom, pôsobil ako poradca a diplomat veľkomoravského panovníka Svätopluka. Podľa historika Lubomíra Emila Havlíka bol Zemižizň zrejme hlavným hospodárom Svätoplukovho dvora. Roku 880 bol Zemižizň kniežaťom Svätoplukom vyslaný v čele posolstva spoločne s arcibiskupom Metodom a Vichingom do Ríma za pápežom Jánom VIII. na synodu, na ktorej mal Metod vysvetliť svoje učenie. Ďalšie informácie o ňom nie sú známe.

Referencie

Literatúra 
 BLÁHOVÁ, Marie; FROLÍK, Jan; PROFANTOVÁ, Naďa. Velké dějiny zemí Koruny české I. Do roku 1197. Praha; Litomyšl: Paseka, 1999. 800 s. ISBN 80-7185-265-1. S. 156.
 HAVLÍK, Lubomír Emil. Slovanské státní útvary raného středověku. Praha: Academia, 1987. 250 s. S. 75.
 HAVLÍK, Lubomír Emil. Kronika o Velké Moravě. Brno: Jota, 1992. 339 s. ISBN 80-85617-04-8. S. 185.
 JUROK, Jiří. Česká šlechta a feudalita ve středověku a raném novověku. Nový Jičín: Jiří Jurok, 2000. ISBN 80-238-6220-0.

Zdroj 
 

Veľkomoravské osobnosti